Spomenik „Poziv na ustanak" rad vajara Vojina Bakića
**Muzej „4. juli"** je bio muzej, koji je od 1950. do 2003. godine postojao u Beogradu. Nalazio se u Bulevaru kneza Aleksandra Karađorđevića br. 10/a u kući Vladislava Ribnikara, u kojoj su članovi Politbiroa Centralnog komiteta Komunističke partije Jugoslavije, 4. jula 1941. godine, održali sednicu na kojoj su doneli odluku o podizanju ustanka naroda Jugoslavije protiv okupatora. Ovaj dan se kasnije proslavljao kao Dan borca.

Kuća-muzej
----------

Kuću je 1934. godine sagradio Vladislav Ribnikar. Pre izbijanja Drugog svetskog rata u dvorištu je iskopano sklonište, a sama zgrada pripremljena je za ilegalni rad. U njoj su se, u prvim godinama rata, krili ilegalci i neko vreme je tu štampan Bilten Vrhovnog štaba NOV i POJ. Između ostalih, u njoj su živeli: Edvard Kardelj, Vladimir Dedijer i Ivo Lola Ribar, a na spratu je bila soba u kojoj je boravio Josip Broz Tito. Nakon odlaska Vladislava i Jare Ribnikar u partizane, 1943. godine, kuća je konfiskovana i u nju su se uselili nemački oficiri.

Po oslobođenju zemlje, Vladislav Ribnikar je kuću, koju su Nemci ostavili praznu i demoliranu, poklonio Komunističkoj partiji Jugoslavije, sa željom da u njoj formira muzej. Muzej je otovren 1. maja 1950. godine i nalazio se u sastavu Muzeja grada Beograda. Godine 1982. uključen je u sastav Memorijalnog centra „Josip Broz Tito", a po njegovom ukidanju 1996. godine, uključen je u sastav Muzeja istorije Jugoslavije. Muzej je zatvoren za posetioce 2000. godine, a aprila 2003. godine je kuća vraćena porodici Ribnikar.

Fond Ribnikar je maja 2003. godine, doneo odluku da u kuća formira muzej lista „Politike" i srpske štampe. Tada je odlučeno da se kuća renovira kako bi se stvorili uslovi za stvaranje stalne postavke, ali ono još uvek nije počelo.

Kuća je obeležena spomen-pločom, a 17. maja 1965. godine je proglašena za Spomenik kulture od izuzetnog značaja. Ispred zgrade je postavljen spomenik „Poziv na ustanak", rad vajara Vojina Bakića.

Literatura
----------

* Vladimir Dedijer „**Dnevnik**" (drugo sažeto izdanje). „Jugoslovenska knjiga", Beograd 1951. godina.
* Darinka Lekić „**Beograd grad za sva vremena**". „Nauka", Beograd 1995. godina.

Spoljašnje veze
---------------

***Muzej 4. juli*** na Wikimedijinoj ostavi

| * p
* r
* u
Muzeji u Beogradu |
| --- |
| Vojni muzej  • Vukov i Dositejev muzej  • Etnografski muzej  • Železnički muzej  • Istorijski muzej Srbije  • Jevrejski istorijski muzej  • Muzej 4. juli  • Muzej Arčibalda Rajsa  • Muzej afričke umetnosti  • Muzej vazduhoplovstva  • Muzej automobila  • Zavičajni muzej Zemuna  • Zavičajni muzej Mladenovac  • Konak kneginje Ljubice  • Konak kneza Miloša  • Memorijalni muzej Jovana Cvijića  • Muzej Banjičkog logora  • Muzej Tome Rosandića  • Spomen-muzej Ive Andrića  • Muzej ilegalnih partijskih štamparija  • Muzej istorije Jugoslavije  • Muzej Jugoslovenske kinoteke  • Muzej nauke i tehnike  • Muzej Nikole Tesle  • Muzej pozorišne umetnosti  • Muzej primenjene umetnosti  • Muzej savremene umetnosti  • Muzej Srpske pravoslavne crkve  • Muzej fizičke kulture  • Muzej FK Crvena zvezda  • Narodni muzej Srbije  • Narodni muzej  • Pedagoški muzej  • Prirodnjački muzej  • PTT muzej |

| * p
* r
* u
Nepokretna kulturna dobra Republike Srbije Zastava Srbije |
| --- |
| Arheološka nalazišta | Arheološka nalazišta od izuzetnog značaja • Arheološka nalazišta od velikog značaja • Zaštićeno arheološko nalazište | Kulturna dobra |
| Spomenici kulture | Spomenici kulture od izuzetnog značaja • Spomenici kulture od velikog značaja • Zaštićeni spomenici kulture |
| Znamenita mesta | Znamenita mesta od izuzetnog značaja • Znamenita mesta od velikog značaja • Zaštićena znamenita mesta |
| Prostorno kulturno-istorijske celine | Prostorno kulturno istorijske celine od izuzetnog značaja • Prostorno kulturno istorijske celine od velikog značaja • Zaštićene prostorno kulturno istorijske celine |